Folketing
2003-05-09

Jamen jeg vil da gerne for tredje gang sige, at Venstre naturligvis gerne lytter til gode meldinger både fra verden udenfor, fra forligspartnere og fra regeringspartnere, ingen tvivl om det. Men jeg er nødt til at slå fast, at der faktisk er en aftale med Dansk Folkeparti, som vi har i sinde at overholde. Men det skal da ikke forhindre os i at se på, hvordan fremtiden kan se ud i en eller anden sammenhæng. Men jeg lader jeg mig altså ikke inspirere til at indgå i en generel debat om generelle registreringsafgiftsproblemer, og derfor må jeg afskære diskussionen på det punkt her. Så må jeg sige med hensyn til, hvordan skatteministeren forholder sig i den her situation, at der er vi jo så heldige, at vi har skatteministeren til stede, så jeg vil da foreslå, at man spørger skatteministeren, hvordan han ser på sagen.